Björgólfur Guðmundsson var eigandi West Ham á árunum 2006 - 2008 . Aðrir ljósmyndarar Samtals námu lýstar kröfur í þrotabú Hansa ehf. 26,8 milljörðum króna en félagið hélt utan um eignarhlut Björgólfs Guðmundssonar í knattspyrnufélagið West Ham í Bretlandi . Greint er skiptalokum félagsins í Lögbirtingablaðinu en félagið var úrskurðað gjaldþrota árið 2011 . Engar eignir voru í búinu . Stærsti kröfuhafinn í búið var ALMC , sem var áður var Straumur-Burðarás . Aðrir kröfuhafar voru Eignarhaldsfélagið Grettir , sem var fjárfestingafélag í eigu Björgólfs , og Byr . ALMC hafði áður leyst til sín eignarhlutinn í West Ham , en gengið var endalega frá sölu West Ham í apríl 2018 . Björgólfur Guðmundsson ásamt Eggert Magnússyni festi kaup á West Ham haustið 2006 , en þeir slitu þó samstarfi sínu ári seinna og Björgólfur keypti 5% hlut Eggerts . Fjárfesting Björgólfs Guðmundssonar í West Ham árið 2006 nam samtals 117 milljónum punda . Hann varði 85 milljónum í kaup á 95 prósenta eignarhlut og 22 milljónum í yfirtöku á skuldum félagsins . Þann 31. júlí 2009 var Björgólfur úrskurðaður gjaldþrota að eigin ósk en gjaldþrot hans er hið langstærsta í Íslandssögunni .